उन्होंने कहा कि चीन की ताजा कार्रवाई इस बात का संकेत है कि वह अमेरिका को स्थाई रूप से अनुचित नुकसान में रखना चाहता है। इस बात का पता वस्तुओं के 376 अरब डॉलर के व्यापार असंतुलन से चलता है। उन्होंने कहा कि इसे स्वीकार नहीं किया जा सकता। हमें आगे और कार्रवाई करनी होगी। इससे चीन पर अपने अपने अनुचित व्यवहार में बदलाव लाने, अमेरिका के उत्पादों के लिए अपने बाजारों को खोलने और हमारे साथ संतुलित व्यापार संबंध कायम करने का दबाव पड़ेगा।